OpenLLM-France/wikimedia huggingface dataset:
# Guy Edouard Roberty

Guy Edouard Roberty (francès: Guy Roberty) (Marsella, 17 d'agost de 1907 - Sant Farciau, 1971) va ser un botànic i explorador francès. Va realitzar extenses recol·leccions de flora a l'Àfrica tropical occidental, aconseguint identificar i classificar més de 500 espècies noves.
Alumne de Bénédict Pierre Georges Hochreutiner (1873-1959) a la Universitat de Ginebra, obtenint el doctorat en ciències naturals l'any 1940, amb « Contribution à l'étude phytogéographique de l'Afrique-Occidentale française».

## Algunes publicacions

* 1940. Espacement des épillets chez deux Éleusinées en Basse Costa de Marfil. Notes africaines
* 1946. Les associations végétales de la vallée moyenne du Niger. Geobotanischen, Zürich
* 1954. Petite Flore de l'Ouest africain, préface de Raoul Combes. Larose, Paris
* 1960. Monographie systématique des andropogonées du globe. Boissiera, vol. 9
* 1964. Carte de la végétation de l'Afrique tropicale occidentale à l'échelle de 1/1 000 000, et documents annexes en 3 vol. Office de la recherche scientifique et technique outre-mer, Paris

## Referències

* ↑ Noves espècies
* ↑ Candollea, vol. VIII, 1940, pàg. 83-135.
* ↑ Es poden consultar els tàxons descrits per aquest autor a International Plant Names Index (anglès)
# Alonso de Sedano

Alonso de Sedano (Castella, s. XV - Burgos, 1530), va ser un pintor castellà, probablement originari de Burgos. No hi ha una datació precisa del seu naixement, però el període de la seva màxima activitat va ser a finals del segle xv.

## Biografia

És un dels representants més destacats del gòtic de finals de segle xv a Castella. És possible que hagués estat a Itàlia, probablement a Nàpols, i va viure a València. En el període 1486-89 s'hostatjà en els tallers de Joan Desí i Pere Terrencs, a la ciutat de Mallorca. Es conserva el Martiri de Sant Sebastià, al Museu Capitular, i una altra obra dedicada a la Creu, al convent de Santa Magdalena de Ciutat. Signà (1486) l'acta fundacional de la Confraria de Pintors de Sant Lluc. De tota manera la seva obra es va desenvolupar, sobretot, a la catedral de Burgos, on és l'autor de diverses taules del primitiu retaule, en concret a l'armari de les relíquies que avui es mostra en el museu de la catedral. El 1490 ja es troba documentat a Burgos. També va pintar el retaule de Montenegro de Cameros (Sòria).

## Estil

El seu estil es lliga amb el gòtic hispanoflamenc, amb clares influències del Renaixement italià. Les influències flamenques es fan coneixedores en el gust pels detalls i les escenes anecdòtiques en segon pla. Les tècniques renaixentistes italianes, amb influència d'Antonello de Messina, es manifesten en l'ús de la perspectiva, en les arquitectures interiors i en les anatomies pintades en el Martiri de Sant Sebastià de la ciutat de Mallorca. Consta que va pintar fins al 1525.

## Obres

* Martiri de Sant Sebastià (1485). Seu de Mallorca. Museu Capitular de la Seu.
* Missa de Sant Gregori. Col·lecció sa Vall (Ses Salines, Mallorca.
* Armari de les relíquies (en col·laboració amb el Maestro de los Balbases, vers el 1495). Catedral de Burgos. Museo Catedralicio.
* Taules del retaule major (c. 1505). Església de San Millán de Los Balbases (Burgos).
* Sant Sebastià i Sant Roc. Taules del Museo de Burgos (depòsit del Museu Nacional d'Escultura de Valladolid).
* Retaule de la vida de la Mare de Déu (c. 1510). Montenegro de Cameros (Sòria).
* Martiri de Sant Sebastià. Ajuntament de la Villa de Los Silos (Tenerife).

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 16. Palma: Promomallorca, p. 59. ISBN 84-8661702-2.
# Sonoko Chiba

Sonoko Chiba (千葉 園子, 15 de juny de 1993) és una futbolista japonesa.

## Selecció del Japó

Va debutar amb la selecció del Japó el 2016. Va disputar 5 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2016 | 3 | 0 |
| 2017 | 2 | 0 |
| Total | 5 | 0 |

## Referències

* ↑ 2016, 2017 Japan Football Association(japonès)

## Enllaços externs

* Sonoko Chiba, Fitxa a Soccerway
# Carena de Biguetes

La Carena de Biguetes és una formació muntanyosa del terme municipal de Granera, al Moianès.
Està situada a la part central-occidental del terme, a llevant i ponent de la masia de Biguetes i al sud-oest del Barri de l'Església. Per aquesta carena discorre la carretera local de Granera a Sant Llorenç Savall. Pel seu vessant septentrional discorre el torrent de Cal Cintet i pel meridional, el Xaragall de Biguetes.
# Bébé a la peste

Bébé a la peste o Bébé pestiféré és una pel·lícula muda francesa dirigida per Louis Feuillade i estrenada el 27 de març de 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)

## Notes

* ↑ Bébé a la peste al bifi.fr
# Guy Demel

Guy Roland Demel (nascut el 13 de juny de 1981 a París) és un futbolista professional marfileny, que juga com a centrecampista o lateral dret.

## Carrera futbolística

Demel va iniciar la seua carrera professional jugant per a l'Olympique Nimes en la Lliga 2 de França. Va ser descobert i comprat pel club anglès de l'Arsenal FC, però després d'un any va ser transferit al club Borussia Dortmund d'Alemanya. Va deixar l'Arsenal amb nostàlgia tenint un desconcertant pas inicial a l'anar-se al Borussia Dortmund. Inicià el seu debut en la Bundesliga en el 2003, i des de la temporada 2005-06 juga com defensor dret en el Hamburger SV.
En el 2004 Demel, com a ciutadà francès, va adquirir un passaport marfileny. Així va ser convocat per la selecció de Costa d'Ivori, arribant a jugar la Copa Africana de Nacions en el 2006, sent a més nomenat per a l'esquadra que va disputar la Copa Mundial de Futbol de 2006.

## Enllaços externs

* Estadístiques de la seua carrera en Fussballdaten.de (alemany)
# Antonio Castro Leache

Antonio Castro Leache (Barajas de Melo, 10 de maig de 1944 - 18 de març de 2022) fou un advocat i polític valencià, diputat a les Corts Valencianes durant la II, III i IV Legislatures.

## Biografia

Treballà a l'empresa del sector naval AESA-Elcano. S'inicià com a sindicalista militant a la Unió Sindical Obrera (USO), però el 1978 deixà aquest sindicat per ingressar la UGT. El 1983 Rafael Recuenco Montero el proposà com a candidat a secretari general de la UGT del País Valencià per tal de desplaçar Antonio Cebrián Ferrer, partidari de mantenir la independència de la UGT vers el PSOE.
Políticament va ingressar al PSPV-PSOE en 1981, del que en fou responsable local a Alaquàs, membre de l'executiva nacional de 1985 a 1991 i coordinador de les campanyes electorals de les eleccions generals espanyoles de 1986 i 1989. Fou elegit diputat a les eleccions a les Corts Valencianes de 1987, 1991 i 1995. Ha estat secretari de la Comissió de Coordinació, Organització i Règim de les Institucions de La Generalitat (1995-1999).

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.174-175. ISBN 9788495484802.
* ↑ Fitxa de les Corts Valencianes Arxivat 2016-03-04 a Wayback Machine., IV Legislatura
# Sonogno

Sonogno és un municipi del cantó de Ticino (Suïssa), situat al districte de Locarno.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Finca Barrau

La Finca Barrau és un monument del municipi de Valls (Alt Camp) protegit com a bé cultural d'interès local.

## Descripció

Edifici aïllat envoltat d'un gran jardí (superfície finca: 3298 m2). Té estructura irregular, amb planta baixa i un pis. Està dividit en tres grans cossos. En el centre s'obre l'entrada, porxada, amb dues columnes amb capitells jònics, que sostenen un balcó amb barana de ferro. La part corresponent a la façana posterior presenta una àmplia terrassa semicircular amb balaustrada. Totes les finestres, d'arc pla, són nobles i d'inspiració classicista. Les de pis es limiten a timpàs d'arc rebaixat o triangular. Damunt del cos de la dreta hi ha una torreta de planta quadrada amb balcó volat al voltant. L'obra és de pedra.

## Història

En el seu origen, la funció de l'edifici era residencial, construïda a principis del segle XX per Antoni Massó. En l'època de la guerra civil espanyola la finca fou confiscada i es va convertir en parc municipal. En acabar el conflicte bèl·lic, tornà a ser propietat privada. A partir de la dècada del 70, s'iniciaren converses entre l'Ajuntament i els propietaris de la finca, que ja no hi residien, per tal d'intentar arribar a un acord de municipalització de la finca per a ús públic. Fins al moment no s'ha produït cap acord i la finca es troba en estat d'abandó, que encara no és irrebersible.

## Referències

* 1 2 «Finca Barrau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].

## Enllaços externs

* «Finca Barrau». Mapa de recursos culturals. Diputació de Tarragona.
# Capoeta trutta

Capoeta trutta és una espècie de peix cipriniforme de la família dels ciprínids que es troba a les conques dels rius Tigris i Eufrates.

## Referències

* ↑ Cuvier G. & Valenciennes A. 1842. Histoire naturelle des poissons. Tome seizième. Livre dix-huitième. Les Cyprinoïdes. Hist. Nat. Poiss. v. 16. i-xx + 1-472.
* ↑ BioLib
* ↑ FishBase (anglès)

## Bibliografia

* Coad, B.W., 1996. Zoogeography of the fishes of the Tigris-Euphrates basin. Zoology in the Middle East 13:51-70.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guido Trenti

Guido Trenti (Milà, 27 de desembre de 1972) és un ciclista, ja retirat, que fou professional del 1996 al 2008. Fill de pare italià i mare estatunidenca disposava de doble nacionalitat i des del 2000 va córrer sota llicència estatunidenca.
El 2001 fou el primer estatunidenc en aconseguir una victòria d'etapa a la Volta a Espanya.

## Palmarès

* 1999
** Vencedor d'una etapa del Tour de Langkawi
* 2001
** Vencedor d'una etapa de la Volta a Espanya

### Resultats al Tour de França

* 2005. 139è de la classificació general

### Resultats a la Volta a Espanya

* 1998. 105è de la classificació general
* 2000. 91è de la classificació general
* 2001. 81è de la classificació general. Vencedor d'una etapa
* 2002. Abandona (19a etapa)
* 2003. 153è de la classificació general
* 2004. 113è de la classificació general
* 2005. No surt (18a etapa)

### Resultats al Giro d'Itàlia

* 1999. 106è de la classificació general
* 2000. 99è de la classificació general
* 2001. 124è de la classificació general
* 2002. 125è de la classificació general
* 2003. Abandona

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Guido TRENTI» (en italià). [Consulta: 20 desembre 2023].
* ↑ «Stage 19 - September 28: Cuenca - Guadalajara, 168 km» (en anglès). cyclingnews.com. [Consulta: 20 desembre 2023].

## Enllaços externs

* Fitxa a sitiodeciclismo.net
# Béboto

Béboto és una sotsprefectura de la regió de Logone Occidental a Txad.

## Demografia

| | Població |
| 1993 | - |
| 2009 | 6 523 |

## Referències

* ↑ «List of governorates, prefectures, and sub-prefectures of Chad, and associated codes» (PDF) (en francès), 01-04-2008. Arxivat de l'original el 4 març 2011. [Consulta: 5 juny 2018].
* ↑ «Social Statistics». Open Data for Africa. Arxivat de l'original el 11 d’abril 2019. [Consulta: 5 juny 2018].
* ↑ «City Population - Population Statistics in Maps and Charts for Cities, Agglomerations and Administrative Divisions of all Countries of the World». [Consulta: 18 juliol 2020].
# Hannó I el Gran

Hannó (en púnic, 𐤇𐤍𐤀 ḥn’; en grec antic: Ἄννων, llatí: Hanno), anomenat Hannó el Traïdor o Hannó I el Gran, fou un rei de Cartago (340–337 aC). Es va destacar comandant les forces púniques a Sicília en les guerres contra Dionís el Vell, a l'última època del seu regnat.
Probablement és el mateix Hannó a qui Pompeu Trogus anomena Hannó el Gran, i és probable que el vintè llibre d'aquest autor, avui perdut, expliqués el perquè d'aquest títol. Justí no en fa esment, però el qualifica de princeps carthaginiensium i diu que posseïa una gran riquesa personal, fins al punt que era més ric que el mateix estat, i que per això aspirava a la sobirania absoluta.
Justí diu que, per assolir el poder absolut, va provar d'enverinar els senadors en una festa matrimonial, però no se'n va sortir. Més tard, va fomentar una revolta d'esclaus, però altra vegada va fallir, i va fugir a l'interior del país, on va reunir un exèrcit de 20.000 mercenaris i va demanar l'ajut dels númides. Però va caure en mans dels cartaginesos, que el van crucificar juntament amb els seus fills i tota la seva família. Aquests fets només són relatats per Justí i per Orosi, que copia Justí quasi literalment, però hi al·ludeix també incidentalment Aristòtil, i s'haurien de situar entre el 356 aC i el 346 aC. No obstant això, la narració és evidentment fabulosa, i no reflecteix els fets reals, que són desconeguts.
Hannó va tenir dos fills: Hamílcar i Giscó.

## Referències

* 1 2 Geus, Klaus. «Hanno 8». A: Prosopographie der literarisch bezeugten Karthager. Leuven: Peeters, 1994, p. 107 (Orientalia Lovaniensia Analecta, 59 = Studia Phoenicia, 13).
* 1 2 3 3.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 342
# Antigonea de Caònia

Antigonea (grec: Αντιγόνεια), també transliterada com Antigonia i Antigoneia, fou una ciutat de l'antiga regió de Caònia. Pirros, el seu fundador, l'anomenà així en honor a una de les seues dones, Antígona, filla de Berenice I d'Egipte.
Les seues ruïnes es troben al sud de la població de Saraginisht, al terme municipal d'Antigonë, Districte de Gjirokastër, Albània. La zona ha estat declarada Parc Arqueològic Nacional pel Govern albanés. Les ruïnes són accessibles des de Gjirokastër.
El Parc Arqueològic organitza anualment des del 2007 el Festival dels Ritus Pagans i dels Jocs Populars (en albanés: Festivali Riteve Pagane dhe Lojnave Popullore).

## Referències

* Antigonea National Archaeological Park.
* ↑ «Antigonea Archaeological Park», 04-09-2010. Arxivat de l'original el 2010-09-04. [Consulta: 14 abril 2024].
* ↑ «Pagan rites in Antigonia ((albanès))». . Arxivat 2016-03-07 a Wayback Machine.
# Sigmodon mascotensis

Sigmodon mascotensis és una espècie de mamífer rosegador de la família dels cricètids. És endèmic de l'oest i sud-oest de Mèxic, on viu a altituds de fins a 2.550 msnm. Els seus hàbitats naturals són els boscos caducifolis tropicals i els camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Álvarez-Castañeda, S. T. et al. Sigmodon mascotensis. UICN 2016. Llista Vermella d'espècies amenaçades de la UICN, edició 2016, consultada el 19 abril 2017.
# Finley (Washington)

Finley és una concentració de població designada pel cens dels Estats Units a l'estat de Washington. Segons el cens del 2000 tenia 5.770 habitants.

## Demografia

Segons el cens del 2000, Finley tenia 5.770 habitants, 1.987 habitatges, i 1.585 famílies. La densitat de població era de 193,6 habitants per km².
Dels 1.987 habitatges en un 39,1% hi vivien nens de menys de 18 anys, en un 62,7% hi vivien parelles casades, en un 10,5% dones solteres, i en un 20,2% no eren unitats familiars. En el 14,9% dels habitatges hi vivien persones soles el 4,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,19.
Per edats la població es repartia de la següent manera: un 29,5% tenia menys de 18 anys, un 8,4% entre 18 i 24, un 28,5% entre 25 i 44, un 24,8% de 45 a 60 i un 8,8% 65 anys o més.
L'edat mediana era de 36 anys. Per cada 100 dones de 18 o més anys hi havia 101,8 homes.
La renda mediana per habitatge era de 42.820 $ i la renda mediana per família de 47.983 $. Els homes tenien una renda mediana de 41.103 $ mentre que les dones 23.818 $. La renda per capita de la població era de 17.282 $. Aproximadament el 6,2% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Finley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Finley». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Capoeta ekmekciae

Capoeta ekmekciae és una espècie de peix cipriniforme de la família dels ciprínids.

## Morfologia

Els mascles poden assolir els 28 cm de longitud total.

## Distribució geogràfica

Es troba a Turquia.

## Referències

* 1 2 FishBase (anglès)
* ↑ Turan, D., M. Kottelat, S.G. Kirankaya i S. Engin, 2006. Capoeta ekmekciae, a new species of cyprinid fish from northeastern Anatolia (Teleostei: Cyprinidae). Ichthyol. Explor. Freshwat. 17(2):147-156.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Guido Trentin

Guido Trentin (Grandate, Llombardia, 24 de novembre de 1975) és un ciclista italià, ja retirat, que fou professional des del 1998 fins al 2007.
En el seu palmarès destaca una victòria d'etapa a la Volta a Espanya de 2002, així com el Tour de Poitou-Charentes del mateix any.

## Palmarès

* 1997
** 1r al Triptyque Ardennais
* 1999
** 1r a la Trans Canada
* 2000
** Vencedor d'una etapa del Tour de Langkawi
* 2002
** Vencedor d'una etapa de la Volta a Espanya
** 1r al Tour de Poitou-Charentes
* 2005
** Vencedor d'una etapa del Trofeu Joaquim Agostinho
** Vencedor d'una etapa del Tour de la Regió Valona

### Resultats al Giro d'Itàlia

* 2005. 40è de la classificació general
* 2006. 30è de la classificació general

### Resultats al Tour de França

* 2000. 18è de la classificació general
* 2001. 45è de la classificació general
* 2003. 63è de la classificació general

### Resultats a la Volta a Espanya

* 2001. 74è de la classificació general
* 2002. 15è de la classificació general. Vencedor d'una etapa.
* 2003. 19è de la classificació general
* 2004. 76è de la classificació general

## Referències

* ↑ «TRENTIN Guido». [Consulta: 26 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Guido TRENTIN» (en italià). [Consulta: 26 desembre 2022].

## Enllaços externs

* Fitxa a sitiodeciclismo.net
# Bébé fait du cinéma

Bébé fait du cinéma o Bébé joue au cinéma és una pel·lícula muda francesa escrita i dirigida per Louis Feuillade i estrenada el 1911.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Jeanne Saint-Bonnet

## Notes

* ↑ Bébé fait du cinéma, bifi.fr
* ↑ «Bebè artista cinematografico». italiataglia.it.
* ↑ «Indice alfabetico delle pellicole cinematografiche approvate dal Ministero dell'Interno fino al 31 dicembre 1915». fondazionecsc.it.
# Mister 880

Mister 880 és una pel·lícula dirigida per Edmund Goulding, estrenada el 1950

## Argument

Un falsificador aconsegueix des de fa vint anys escapar als agents del Tresor Americà, no és que no sigui expert, al contrari, el seu amateurisme fa que no imprimeixi més que cinquanta dòlars per mes. L'agent Buchanan intenta enxampar-lo. Però no es pot equivocar, els seus bitllets mal imitats impliquen Washington!

## Repartiment

* Burt Lancaster: Steve Buchanan
* Dorothy McGuire: Ann Winslow
* Edmund Gwenn: "Skipper" Miller
* Millard Mitchell: "Mac" Mc Intire
* Minor Watson: Jutge O'Neil
* Hugh Sanders: Thad Mitchell
* Howard St-john: Cap
* James Millican: Olie Johnson
* Billy Gray: Mickey (no surt als crèdits)
* Larry Keating: James F. Lee (no surt als crèdits)

## Premis i nominacions
### Premis

* Globus d'Or al millor actor secundari (Edmund Gwenn)

### Nominacions

* Oscar al millor actor secundari (Edmund Gwenn)
# Antoni Salas i Teixidó

Antoni Salas i Teixidó (Tarragona, 28 de març de 1863 - Lleida, 1 de febrer de 1935) va ser un clergue catòlic català.
Va iniciar els seus estudis eclesiàstics al Seminari Conciliar de Tarragona, prosseguint-los fins ben avançada la carrera. Després es va traslladar al Seminari de Burgo de Osma, on la va concloure. Ja abans de rebre les ordres sagrades, va exercir una de les classes de llatí i humanitats al seminari.
Va ser ordenat prevere a Roma el 3 de juny de 1888 i es va consagrar als ministeris apostòlics. Durant la guerra de Melilla de 1893, va ser voluntari per assistir els ferits, i després a les inundacions de Consuegra i altres pobles afectats per tal d'ajudar les víctimes d'aquesta catàstrofe.
L'any 1899 va ser nomenat beneficiat de la catedral de Toledo. Allà va escriure en llatí un treball contra un escrit de l'Arquebisbe de Toledo Ciriaco Sancha i Hervás, titulat "Los consejos del Cardenal Sancha", on el cardenal exigia als catòlics reconèixer el règim de la Restauració. Salas, que simpatitzava amb el carlisme, va enviar una consulta a la Sagrada Congregació de Roma sobre aquest assumpte.
Una nota de premsa apareguda a El País contra els carlins va dir que Antoni Salas vivia sempre a Madrid i no sortia de les redaccions d'El Correo Español i El Fusil, tret de quan era al palau de "cert dignatari eclesiàstic".
Amic de Juan Vázquez de Mella, sovint va assistir a Madrid a les tertúlies que organitzava a casa seva amb altres carlins i polítics com Natalio Rivas Santiago.
Es traslladà el 1906 a la catedral de Lleida mitjançant permuta canònica.
Oposat al centralisme, el 1907 va donar suport al moviment de la Solidaritat Catalana. A la ciutat de Lleida va fundar l'any 1908 el setmanari carlí L'Almogàver, del qual fou propietari i director.
El 1917, després de la mort del doctor Ramón Garcés Aznar, va ser nomenat canonge de la catedral de Lleida. Va morir l'any 1935.

## Referències

* 1 2 3 4 5 «Nuevo canónigo de Lérida». El Correo Español, 23-06-1917, pàg. 3.
* ↑ «A propósito del Cardenal Sancha». Correo de Tortosa, 08-06-1899, pàg. 1.
* ↑ «Más curas carlistas». El País, 04-11-1900, pàg. 1.
* ↑ Rivas Santiago, Natalio. Anécdotas y narraciones de antaño. Editorial Juventud, 1943, p. 112.
* ↑ «Desde Fraga». La Veu de Catalunya, 10-12-1907, pàg. 1.
* ↑ «En Lérida». El Correo Español, 06-11-1908, pàg. 2.
* ↑ «Los que mueren (Antonio Salas Teixidó)». La Cruz, 02-02-1935, pàg. 5.